Covid-19-statistieke: Soveel nuwe gevalle, sterftesArgieffoto bloot ter illustrasie (Foto: Verskaf) Altesame 3 056 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is altesame 3 652 024 bevestigde Covid-19-gevalle al in die land aangemeld en is die jongste positiwiteitskoers 8,8%. Die meeste nuwe gevalle is in Gauteng (37%) en die Wes-Kaap (18%) aangemeld, gevolg deur KwaZulu-Natal (14%). Die algehele aktiewe gevalle is 38 873. Die sterftesyfer weens Covid-19 staan nou op 97 955 nadat nog 435 sterftes aangemeld is, waarvan 17 in die afgelope 24 tot 48 uur plaasgevind het. Die departement van gesondheid het gesê weens ŉ voortgesette oudit wat aan die gang is, kan daar ŉ agterstand wees in die aantal sterftes wat aangemeld is. Tot dusver het 3 515 196 mense reeds van die virus herstel, ŉ herstelkoers van 96,3%. Suid-Afrika het tot dusver 22 796 653 toetse vir Covid-19 gedoen, 34 536 sedert die vorige verslag. Volgens Nios was daar in die afgelope 24 uur 92 hospitaalopnames. Daar is tans altesame 3 700 mense wat in hospitale vir Covid-19 behandel word. Meer as 30,8 miljoen inentings is tot dusver gedoen. Provinsiale statistieke: Sterftes en gevalle wat herstel het: